**Баланы қабылдайтын ата-аналарды,**

**отбасына баланы қабылдау үміткерлерін қолдау туралы**

Құрметті баланы қабылдайтын ата-аналар, отбасына баланы қабылдау үміткерлері!

«Ана үйі» қоғамдық қоры 2022 жылдың мамыр айынан бастап, даму мүмкіндіктері шектеулі жетім балалар мен ата-анасының қамқорлығынсыз қалған балаларды тәрбиелеуге алған баланы қабылдайтын ата-аналарға, отбасына баланы қабылдау үміткерлерін қолдау жөніндегі әлеуметтік жобаны іске асыруда.

Жоба аясында медициналық тексеруден өту, балаларды медициналық оңалту және педагогикалық түзету, сондай-ақ баланы қабылдайтын ата-аналарға, отбасына баланы қабылдау үміткерлеріне консультациялық және ақпараттық көмек көрсету қарастырылған.

Жоба туралы толық ақпарат алу үшін қордың «1422» бірыңғай байланыс телефонына хабарласу қажет.